सिंगोली चारभुजा | सिंगोली श्याम परिवार की ओर से भागवत कथा ज्ञानयज्ञ के दूसरे दिन कथावाचक पं. कार्तिक कृष्ण महाराज ने कहा कि पुण्य ही इंसान के जीवन की असली संपदा है।अगर व्यक्ति सोचता है कि बेटा बुढ़ापे का सहारा बनेगा तो उसका ये सोचना गलत है। इंसान का पुण्योदय है तो दुश्मन भी सेवा करेगा। अगर पुण्योदय नहीं है तो बेटा भी छोड़कर चला जाएगा। महाराज ने कहा कि हम भाग्यशाली है जो पवित्र पुरुषोत्तम मास में कथा सुनने का अवसर मिल रहा है। सिंगोली सहित कई गांवों से लोग कथा सुनने पहुंचे।